Kristin Berge er utdannet samfunnsøkonom (cand.oecon.) fra Universitetet i Oslo. Hun har vært ansatt i Administrasjonsdepartementet og i Sosialdepartementet inntil hun ble ekspedisjonssjef i Barne- og familiedepartementet. Fra 2004 til 2006 var hun kommunaldirektør for byrådsavdeling for barn og utdanning i Oslo kommune. Berge var fra 2006 til 2007 engasjert som prosjektleder i Oslo kommune for Oslo kommunes søknad om OL 2018.